چین پاکستان معاہدہ، 1963ء

ربط=https://ur.wikipedia.org/wiki/فائل:Kashmir_region_2004.jpg|تصغیر|282x282پکسل|سرحد سے ملحقہ کشمیر کا خطہ۔
چین پاکستان معاہدہ 1963ء  حکومت پاکستان اور چین کے درمیان سرحدی اُمور پر طے پانے والا ایک معاہدہ تھا جس پر دونوں ملکوں نے 2 مارچ 1963ء کو دستخط کیے تھے۔ اس معاہدے کے تحت پاکستان اور چین کی سرحدوں کا تعین کیا گیا تھا۔

 تاریخی پس منظر 
13 اکتوبر 1962ء کو حکومت چین اور حکومت پاکستان کے مابین سرحدی اُمور پر بحث و مباحثہ کا آغاز ہوا۔ یہ مباحثہ دونوں حکومتوں کے درمیان یکم مارچ 1963ء تک جاری رہا اور 2 مارچ 1963ء کو یہ معاہدہ عمل میں آیا۔ اِس معاہدے کے تحت چین نے نے 1,942 سے 5,180 مربع کلومیٹر کا رقبہ پاکستان کے حوالے کر دیا اور کشمیر اور لداخ کے متعدد علاقے چین کی تحویل میں چلے گئے۔ یہ معاہدہ بھارت کو گراں گذرا اور اُس وقت کے بھارتی وزیر اعظم جواہر لعل نہرو نے اِن تعلقات پر تشویش کا اظہار بھی کیا۔ سرحدی اُمور طے کرنے والا یہ معاہدہ ایک منصفانہ معاہدہ تھا جس کے مطابق سرحد پر واقع دریا یا دروں کے عین نصف کو حد بندی کی لکیر قرار دیا گیا نیز یہ بھی طے پایا کہ کشمیر کے مسئلے پر حکومت پاکستان اور حکومت بھارت کے مابین تصفیہ ہوجانے پر اِن دونوں حکومتوں سے دوبارہ اِس سرحدی معاملے پر معاہدہ کیا جائے گا اور اگر اِس علاقے پر پاکستان کا قبضہ برقرا رہا تو اِسی معاہدے پر دوبارہ دستخط کردیے جائیں گے۔ اِس معاہدے کے تحت چین نے کے ٹو کی چوٹی پر پاکستان کا حق تسلیم کر لیا۔ اِس معاہدے کے نتیجے میں کئی ممالک کو تشویش بھی پیدا ہوئی، خاص کر امریکہ نے پاکستان کی اِمداد کے منصوبہ پر نظر ثانی کی اور بھارت کے وزیر اعظم جواہر لعل نہرو نے اِس معاہدے پر ناگوار ردِ عمل پیش کیا اور اِسے پاکستان کی بدنیتی قرار دیتے ہوئے کہا کہ پاکستان چین کے تعاون سے ہماری مشکلات سے فائدہ اُٹھانے کا تہیہ کر رہا ہے۔پاکستان میں حکومت و سیاست: صفحہ 701/702۔

 مزید دیکھیے 
 پاک چین سرحد
 کے ٹو

 حوالہ جات 

زمرہ:1963ء میں پاکستان
زمرہ:پاک بھارت تعلقات
زمرہ:پاک چین تعلقات
زمرہ:پاک چین سرحد
زمرہ:پاکستان ریاستہائے متحدہ تعلقات
زمرہ:پاکستان کے معاہدے
زمرہ:تاریخ جموں و کشمیر
زمرہ:سرحدی معاہدے
زمرہ:سرد جنگ کے معاہدے
زمرہ:عوامی جمہوریہ چین کے معاہدے
زمرہ:مسئلہ کشمیر
زمرہ:بھارت کے علاقائی تنازعات
زمرہ:پاکستان کے علاقائی تنازعات
زمرہ:عوامی جمہوریہ چین کے علاقائی تنازعات
زمرہ:جموں و کشمیر میں 1960ء کی دہائی
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
زمرہ:دو طرفہ معاہدے
زمرہ:بھارت چین سرحد
زمرہ:پاک بھارت سرحد